CELEX: 62019TN0295
Language: et
Date: 2019-05-03 00:00:00
Title: kohtuasi T-295/19: 3. mail 2019 esitatud hagi — Klymenko versus nõukogu

24.6.2019   
            
            
               ET
            
            
               Euroopa Liidu Teataja
            
            
               C 213/80
            
         
      3. mail 2019 esitatud hagi — Klymenko versus nõukogu
      (kohtuasi T-295/19)
      (2019/C 213/77)
      Kohtumenetluse keel: prantsuse
      
         Pooled
      
      
         Hageja: Oleksandr Viktorovych Klymenko (Moskva, Venemaa) (esindaja: advokaat M. Phelippeau)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada Oleksandr Viktorovych Klymenko hagi vastuvõetavaks;
               
            
                  —
               
               
                  tühistada ELi nõukogu 4. märtsi 2019. aasta otsus 2019/354, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas;
               
            
                  —
               
               
                  tühistada nõukogu 4. märtsi 2019. aasta rakendusmäärus (EL) 2019/352, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas;
               
            
                  —
               
               
                  mõista kohtukulud Üldkohtu kodukorra artiklite 87 ja 91 alusel välja Euroopa Liidu Nõukogult.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et rikutud on põhjendamiskohustust, sest vaidlustatud aktid on ebapiisavalt põhjendatud.
               
            
                  2.
               
               
                  Teine väide, et rikutud on kaitseõigusi ja õigust tõhusale kohtulikule kaitsele, mis on tagatud Euroopa õiguse aluspõhimõtetega ning ette nähtud Euroopa Liidu põhiõiguste harta artiklis 47 ning Euroopa inimõiguste ja põhivabaduste kaitse konventsiooni artiklites 6 ja 13.
               
            
                  3.
               
               
                  Kolmas väide, et puudub õiguslik alus, sest Euroopa Liidu lepingu artikkel 29 ei saa olla hageja suhtes võetud piirava meetme õiguslikuks aluseks.
               
            
                  4.
               
               
                  Neljas väide, et on tehtud ilmne hindamisviga, sest hageja esitas tõendeid selle kohta, et kriminaalmenetluse algatamiseks puudub piisav faktiline alus.
               
            
                  5.
               
               
                  Viies väide, et rikutud on õigust omandile, mis on liidu õiguse aluspõhimõte ning kaitstud Euroopa Liidu põhiõiguste harta artikliga 17 ja Euroopa inimõiguste ja põhivabaduste kaitse konventsiooni lisaprotokolli nr 1 artikliga 1.